কিছুমান অপশিক্তয়ে অসমত অশান্তি সৃষ্টি কৰিবলৈ আৰু ৰাষ্ট্ৰীয় নাগৰিকপঞ্জী উন্নীতকৰণৰ গোটেই প্ৰক্ৰিয়াটো বিঘ্নিত কৰাৰ চেষ্টা চলাইছে যিটো ৰাজ্যখনৰ লগতে ৰাষ্ট্ৰীয় ৰাজধানীখনত সংঘটিত কিছুমান ঘটনাই স্পষ্ট কৰি তুলিছে। ৰাজ্যখনৰ গৃহমন্ত্ৰী হিচাপে মুখ্যমন্ত্ৰী সোণোৱালে এনে অপশক্তিবোৰৰ বিৰুদ্ধে ব্যৱস্থা গ্ৰহণ কৰি আইনমতে শাস্তি প্ৰদানৰ ব্যৱস্থা কৰিব লাগে। শুকুৰবাৰে এক প্ৰেছ বিজ্ঞপ্তি যোগে এই কথা প্ৰকাশ কৰিছে সদৌ অসম সংখ্যালঘু ছাত্ৰ সন্থাৰ সভাপতি কামৰুজ জামান সৰকাৰে। বিজ্ঞপ্তিত লগতে কোৱা হৈছে যে মাদানি আৰু টোগাড়িয়াৰ দৰে অসমত ভিত্তি নোহোৱা আমদানিকৃত নেতাই হিন্দু আৰু মুছলমানৰ মাজত সাম্প্ৰদায়িক সংঘাত সৃষ্টিৰ প্ৰয়াস কৰে আৰু এনে নেতাবোৰে কেৱল হিন্দু আৰু মুছলমানৰ মাজত বিভাজনহে আনিব। তেওঁ লগতে কয় যে অসমত এতিয়াও হিন্দু আৰু মুছলমানৰ মাজত ভাতৃত্ববোধ, শান্তি আৰু সম্প্ৰীতি বৰ্তি আছে। তেওঁ লগতে ৰাজ চৰকাৰে পূৰ্বতে ঘোষণা কৰাৰ দৰে নিৰ্দিষ্ট সময়ৰ ভিতৰতে এ ন আৰ চিৰ খচৰা প্ৰকাশ কৰাৰো দাবী তোলে।
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
IPL Retention list: কোন দলে ৰিটেইন কৰিলে কোন তাৰকাক? কোনে পালে সৰ্বাধিক দৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
